|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ΧΡΟΝΟΙ | **ΟΡΙΣΤΙΚΗ** | **ΥΠΟΤΑΚΤΙΚΗ****(να, όταν, για να, …)** | **ΠΡΟΣΤΑΚΤΙΚΗ** | **ΜΕΤΟΧΗ** | **ΑΠΑΡΕΜ-ΦΑΤΟ** | **ΧΡΟΝΟΙ** | **ΟΡΙΣΤΙΚΗ** | **ΧΡΟΝΟΙ** | **ΟΡΙΣΤΙΚΗ** |
| **ΕΝΕΣΤΩΤΑΣ** | χάνομαι | χάνομαι |  |  |  | **ΠΑΡΑΤΑΤΙΚΟΣ** | χανόμουν | **Μ. ΕΞΑΚΟΛΟΥΘΗΤΙΚΟΣ** | θα χάνομαι |
| χάνεσαι | χάνεσαι | (χάνου) | χανόσουν | θα χάνεσαι |
| χάνεται | χάνεται |  | χανόταν | θα χάνεται |
| χανόμαστε | χανόμαστε |  | χανόμαστε ή χανόμασταν | θα χανόμαστε |
| χάνεστε | χάνεστε | (χάνεστε) | χανόσαστε ή χανόσασταν | θα χάνεστε |
| χάνονται | χάνονται |  | χάνονταν | θα χάνονται |
| **ΑΟΡΙΣΤΟΣ** | χάθηκα | χαθώ |  |  | χαθεί | **Μ. ΣΤΙΓΜΙΑΙΟΣ** | θα χαθώ | **ΥΠΕΡΣΥΝΤΕΛΙΚΟΣ** | είχα χαθεί |
| χάθηκες | χαθείς | χάσου | θα χαθείς | είχες χαθεί |
| χάθηκε | χαθεί |  | θα χαθεί | είχε χαθεί |
| χαθήκαμε | χαθούμε |  | θα χαθούμε | είχαμε χαθεί |
| χαθήκατε | χαθείτε | χαθείτε | θα χαθείτε | είχατε χαθεί |
| χάθηκαν | χαθούν |  | θα χαθούν | είχαν χαθεί |
| **ΠΑΡΑΚΕΙΜΕΝΟΣ** | έχω χαθεί | να έχω χαθεί |  |  |  | **Μ. ΣΥΝΤΕΛΕΣΜΕΝΟΣ** | θα έχω χαθεί | |  |
| έχεις χαθεί | να έχεις χαθεί |  | θα έχεις χαθεί | |  |
| έχει χαθεί | να έχει χαθεί |  | θα έχει χαθεί | |  |
| έχουμε χαθεί ή έχομε χαθεί | να έχουμε χαθεί ή να έχομε χαθεί |  | θα έχουμε χαθεί ή θα έχομε χαθεί | |  |
| έχετε χαθεί | να έχετε χαθεί |  | θα έχετε χαθεί | |  |
| έχουν χαθεί | να έχουν χαθεί |  | θα έχουν χαθεί | |  |

|  |
| --- |
| ***Παρατηρήσεις:***  1. Ο ενεστώτας της παθητικής φωνής έχει στην οριστική και υποτακτική τις ίδιες καταλήξεις (-ομαι, -εσαι, -εται, -όμαστε, -εστε, -ονται)  2. **Πρακτικοί ορθογραφικοί κανόνες.**  α) Τα ρήματα που τελειώνουν σε **-μαι** (-με) και σε **-ται** (-τε) γράφονται με **αι** στον ενικό αριθμό και με **ε** στον πληθυντικό αριθμό.  **Ενικός αριθμός**  (εγώ) χάνομαι, δένομαι, ντύνομαι, δροσίζομαι, κρύβομαι, κτλ. - (αυτός) χάνεται, δένεται, ντύνεται, δροσίζεται, κρύβεται, κτλ.  **Πληθυντικός αριθμός**  (εμείς) χάνουμε, δένουμε, ντύνουμε, δροσίζουμε, κρύβουμε, κτλ. - (εσείς) χάνετε, δένετε, ντύνετε, δροσίζετε, κρύβετε, κτλ.  β) Τα ρήματα που τελειώνουν σε **-νται**  γράφονται πάντοτε με **αι:**  χάνονται, δένονται, ντύνονται, δροσίζονται, κρύβονται, κτλ.  γ) Τα ρήματα που τελειώνουν σε **-σαι**  γράφονται με **αι** μόνο αν είναι στο β΄ ενικό πρόσωπο του παθητικού ενεστώτα.  δ) Τα ρήματα που τελειώνουν σε **-σε**  (εκτός από το β΄ ενικό πρόσωπο του παθητικού ενεστώτα), **-νε, -κε, -βε, -ψε. -κε, -ξε, -ζε, -γε, -χε, -τε, -θε, -πε,** κ.ά. γράφονται πάντοτε με **ε**  3. Η προστακτική του παθητικού ενεστώτα είναι σπάνια. Συνήθως, χρησιμοποιούμε στη θέση της το **β΄ πρόσωπο** της υποτακτικής με το να: να έρχεσαι - να έρχεστε. |
| ***Παρατηρήσεις:***  1. Ο αόριστος της παθητικής φωνής έχει στην οριστική καταλήξεις: -ηκα, -ηκες, -ηκε, -ήκαμε, ήκατε, -ηκαν, που γράφονται όλες με **η**.  2. Η κατάληξη **-είτε** (β΄ πληθυντικό πρόσωπο) γράφεται πάντα με **ει:** χαθείτε, δεθείτε, κρυφτείτε, δροσιστείτε, κτλ.  3. Το απαρέμφατο (χαθεί, δεθεί, λυθεί, κτλ.) χρησιμοποιείται για το σχηματισμό των συντελεσμένων χρόνων ( έχω χαθεί , είχα χαθεί , θα έχω χαθεί). |
| ***Παρατηρήσεις:***  1. Για το σχηματισμό του εξακολουθητικού μέλλοντα στην παθητική φωνή χρησιμοποιείται το μελλοντικό μόριο **θα** και **το ρήμα στον ενεστώτα** της υποτακτικής (θα χάνομαι).  2. Για το σχηματισμό του εξακολουθητικού μέλλοντα στην παθητική φωνή χρησιμοποιείται το μελλοντικό μόριο **θα** και **το ρήμα στον αόριστο** της υποτακτικής (θα χαθώ).  3. Ο εξακολουθητικός και ο συνοπτικός μέλλοντας είναι χρόνοι περιφραστικοί, γιατί σχηματίζονται από δύο λέξεις (θα χάνομαι, θα χαθώ)..  4. Οι μελλοντικοί χρόνοι έχουν μόνο μια έγκλιση, την **οριστική**. |
| ***Σημειώσεις:*** Οι συντελεσμένοι χρόνοι σχηματίζονται και με τη χρήση του βοηθητικού ρήματος είμαι και την παθητική μετοχή, ως ακολούθως:  **Παρακείμενος**: είμαι χαμένος, είσαι χαμένος, κτλ.  **Υπερσυντέλικος**: ήμουν χαμένος, ήσουν χαμένος, κτλ.  **Συντελεσμένος μέλλοντας**: θα είμαι χαμένος, θα είσαι χαμένος , κτλ.  ***Παρατηρήσεις:***  1. Οι συντελεσμένοι χρόνοι (παρακείμενος,υπερσυντέλικος, και συντελεσμένος μέλλοντας) φανερώνουν κάτι το τελειωμένο, το συντελεσμένο.  2. Οι συντελεσμένοι χρόνοι στην παθητική φωνή έχουν δύο τύπους:  Ο πρώτος τύπος σχηματίζεται με το βοηθητικό ρήμα **έχω** και **το** **απαρέμφατο** **του αορίστου**:  **Παρακείμενος**: (έχω χαθεί, έχω δεθεί, κτλ.), **Υπερσυντέλικος**: (είχα χαθεί, είχα δεθεί, κτλ.), **Συντελεσμένος μέλλοντας**:(θα έχω χαθεί, θα έχω δεθεί, κτλ.).  Ο δεύτερος τύπος σχηματίζεται με το βοηθητικό ρήμα είμαι και τη μετοχή του παθητικού παρακειμένου: **Παρακείμενος**: (είμαι χαμένος, είμαι δεμένος, κτλ.), **Υπερσυντέλικος**: (ήμουν χαμένος, ήμουν δεμένος, κτλ.  3. Ο παθητικός παρακείμενος σχηματίζει τύπους σε δύο προσωπικές εγκλίσεις (οριστική και υποτακτική) και σε μία απρόσωπη έγκλιση (μετοχή). Ο υπερσυντέλικος και ο συντελεσμένος μέλλοντας σχηματίζουν τύπους μόνο στην οριστική. |